Xtareɣ asentel-agi acku maci aṭas i d-yewwin fell-as, asentel n umawal n teqbaylit sumata aṭas i ixedmen fell-as, lamaɛna asentel n umawal n tujjya s teqbaylit ur ggiten ara win ixedmen fell-as yakan. Asentel-agi i ɣef i d-wwiɣ yesɛa azal d ameqqran acku d ayen yerzan tazmert n umdan, imi ma yella ur yefhim ara umuḍin d acu id as-id-yettmeslay umejjay ur yezmir ara ad idawi iman-is akken ad yeḥlu, acku mačči akk medden ssnen amawal-agi n tujjya s tefransist, lɣaci ur ɣrin ara alkelli ɣef waya ilaq fell-aɣ ad at-id-nejmeɛ s tutlayt tamaziɣt neɣ xarṣum s tantala taqbaylit akken ad yeqqim d tusna i lebda.